33 

 lene flesshe of the hepis of a cony or of a catte : 

 virgyn wexe & shepys talowe : and braye theym 

 in a morter : And thenne tempre it at the fyre 

 wyth a lytyll puryfyed hony : & soo make it vp 

 in lytyll ballys & bayte therwyth your hokys 

 after theyr quantyte. & this is a good bayte for 

 all manere fresshe fysshe. 



^A nother. take the sewet of a shepe & chese 

 in lyke quantyte : & braye theim togider longe 

 in a mortere : And take thenne floure & tempre 

 it therwyth. and after that alaye it wyth hony 

 & make ballys therof. and that is for the barbyll 

 in especyall. 



H A nother for darse. & roche & bleke. take whete 

 & sethe it well & thenne put it in blood all a 

 daye & a nyghte. and it is a good bayte. 

 II For baytes for grete fyssh kepe specyally this 

 rule. Whan ye haue take a grete fysshe : vndo 

 the mawe. & what ye finde therin make that your 

 bayte : for it is beste. 



^Thyse ben the. xij. flyes wyth whyche ye shall 

 angle to ])e trought & grayllyng, and dubbe lyke 

 as ye shall now here me tell. 

 ^ Marche. 

 The donne flye the body of the donne woll & 

 the wyngis of the pertryche. A nother doone 



